**1. Osobné postavenie**

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z.z. (ďalej len „zákon“).

Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona, dokladmi podľa § 32 ods. 2, resp. podľa § 32 ods. 4 a 5 zákona.

Hospodársky subjekt môže preukázať splnenie podmienok účasti osobného postavenia zápisom do zoznamu hospodárskych subjektov podľa § 152 ods. 1 zákona. Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona.

Doklady, ktoré sa nepredkladajú:

S ohľadom na to, že z technických dôvodov nie je možné získať údaje alebo výpisy z informačných systémov Generálnej prokuratúry, získa uchádzač alebo záujemca doklady podľa § 32 ods. 1 a) zákona č 343/2015   
o verejnom obstarávaní v listinnej podobe, a to v súlade s ustanovením § 1 ods. 6 zákona č. 177/2018 Z. z.   
o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) a predkladá vo forme uvedenej v bode 10.2 súťažných podkladov. Ak je uchádzač zapísaný v zozname hospodárskych subjektov, vedený úradom pre verejné obstarávanie, doklad podľa § 32 ods. 1 a) zákona č 343/2015 o verejnom obstarávaní sa nevyžaduje.

V prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona výpisom z Obchodného registra SR alebo výpisom zo Živnostenského registra SR, uchádzač nie je povinný v zmysle § 32 ods. 3 zákona tieto doklady predkladať verejnému obstarávateľovi, a to z dôvodu použitia údajov z informačných systémov verejnej správy.

**2. Finančné a ekonomické postavenie**

Podmienky účasti vo verejnom obstarávaní podľa § 33 zákona týkajúce sa finančného a ekonomického postavenia **podľa § 33 ods. 1 písm. d) zákona**:

Verejný obstarávateľ požaduje predloženie prehľadu o dosiahnutom obrate, podpísaného uchádzačom, jeho štatutárnym orgánom alebo iným oprávneným zástupcom uchádzača, ktorý je oprávnený konať v mene uchádzača v záväzkových vzťahoch, v ktorom uchádzač preukáže objem obratu dosiahnutý za posledné tri hospodárske roky, resp. roky, za ktoré sú dostupné v závislosti od vzniku alebo začatia prevádzkovania činnosti v min. výške 12 000 000,00 EUR v súhrne za všetky požadované hospodárske roky.

Prehľad o dosiahnutom obrate uchádzač podloží výkazmi ziskov a strát alebo výkazmi o príjmoch a výdavkoch   
za posledné tri hospodárske roky, resp. roky, za ktoré sú dostupné v závislosti od vzniku alebo začatia prevádzkovania činnosti.

V prípade ak sa účtovné závierky uchádzača nachádzajú vo verejnej časti registra účtovných závierok, ktorý je zverejnený na stránke [www.registeruz.sk](http://www.registeruz.sk), verejný obstarávateľ bude akceptovať predloženie dokladu, v ktorom bude uvedený odkaz na takto zverejnené účtovné závierky uchádzača.

V prípade, že doklady predkladá uchádzač so sídlom mimo územia Slovenskej republiky, musí predložiť doklady ekvivalentné k výkazu ziskov a strát alebo výkazu o príjmoch a výdavkoch, ktorými preukazuje splnenie podmienok účasti v pôvodnom jazyku a súčasne musia byť úradne preložené do slovenského jazyka, okrem dokladov predložených v českom jazyku. V prípade zistenia rozdielov v obsahu dokladov predložených v pôvodnom jazyku a preložených dokladov v slovenskom jazyku, je rozhodujúci úradný preklad v slovenskom jazyku.

Ak uchádzač so sídlom mimo Slovenskej republiky z objektívnych dôvodov nevie predložiť takto overené doklady, predloží o tejto skutočnosti čestné vyhlásenie aj s uvedením objektívneho dôvodu, v ktorom bude zároveň uvedená aj výška obratu za príslušné hospodárske roky.

Na vyčíslenie uvedených obratov sa pri prepočte inej meny na menu euro použije kurz Európskej centrálnej banky platný v deň odoslania tohto oznámenia o vyhlásení verejného obstarávania na uverejnenie v Úradnom vestníku EÚ.

V prípade, že uchádzač využije na preukázanie finančného a ekonomického postavenia finančné zdroje inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej zdrojmi mieni preukázať svoje finančné a ekonomické postavenie, že táto osoba poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia musí preukázať splnenie podmienky účasti týkajúce sa osobného postavenia okrem § 32 ods. 1 písm. e) zákona a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona.

V prípade uchádzača, ktorého tvorí skupina dodávateľov zúčastnená na verejnom obstarávaní, požaduje sa preukázanie splnenia podmienok účasti podľa tohto bodu súťažných podkladov za všetkých členov skupiny spoločne.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich postavenie podľa § 33 zákona musí byť zrejmé splnenie minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona.

**3. Technická spôsobilosť alebo odborná spôsobilosť**

Podmienky účasti vo verejnom obstarávaní týkajúce sa technickej alebo odbornej spôsobilosti:

Bod 1. **§ 34 ods. 1 písm. a) zákona**,

Bod 2. **§ 34 ods. 1 písm. g) zákona**,

.

**Bod 1.** § 34 ods. 1 písm. a) zákona – verejný obstarávateľ požaduje predložiť zoznam poskytnutých služieb za predchádzajúce tri roky (36 mesiacov) od vyhlásenia verejného obstarávania s uvedením cien, lehôt dodania, predmetom poskytnutých služieb a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona.

Za vyhlásenie verejného obstarávania sa považuje zverejnenie oznámenia o vyhlásení verejného obstarávania   
v Úradnom vestníku Európskej únie.

Zoznamom poskytnutých služieb uchádzač preukáže poskytnutie služieb rovnakého alebo obdobného charakteru ako je predmet zákazky, pričom uchádzač týmto zoznamom preukáže realizáciu:

* min. troch zákaziek, ktorých predmetom bolo poskytovanie služieb technickej podpory, prevádzkových a podporných činností a servisných služieb v kumulatívnej hodnote minimálne 8 000 000 EUR bez DPH, pričom uchádzač týmto zoznamom preukáže realizáciu minimálne 1 (jednej) zákazky v hodnote 4 000 000 EUR bez DPH.

Zo zoznamu poskytnutých služieb, súčasťou ktorého budú referencie alebo ekvivalentné doklady, predloženého uchádzačom, musia vyplývať vyššie uvedené požiadavky, a to tak po formálnej ako aj obsahovej stránke.

**Bod 2**. § 34 ods. 1 písm. g) zákona – verejný obstarávateľ požaduje predložiť údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov (kľúčoví experti):

Verejný obstarávateľ požaduje, aby sa na poskytovaní služieb tvoriacich predmet zákazky podieľali riadiaci zamestnanci a osoby zodpovedné za poskytnutie služby (ďalej tiež „kľúčoví experti") na minimálne nižšie uvedených riadiacich pozíciách, pričom títo kľúčoví experti musia spĺňať nižšie uvedené minimálne odborné a kvalifikačné podmienky. Verejný obstarávateľ umožňuje kumulovanie pozícií kľúčových expertov v jednej osobe.

Uchádzač predloží zoznam osôb určených na plnenie zmluvy - kľúčových expertov.

1. V zozname osôb určených na plnenie zmluvy - kľúčových expertov uchádzač uvedie:
2. meno a priezvisko príslušnej osoby,
3. navrhovaná pozícia v tíme (napr. Kľúčový expert č.1),
4. vzťah k uchádzačovi (zamestnanec / iná osoba).
5. Uchádzač za každého kľúčového experta predloží profesijný životopis alebo ekvivalentný doklad, ktorý musí obsahovať minimálne nasledovné údaje/skutočnosti:
6. meno a priezvisko,
7. súčasného zamestnávateľa,
8. súčasné pracovné zaradenie/funkciu,
9. získané certifikáty,
10. odbornú prax a skúsenosti podľa požiadaviek vo vzťahu ku každému kľúčovému expertovi v rozsahu:
    1. názov referencie/projektu/zmluvy,
    2. identifikácia odberateľa/zamestnávateľa (obchodné meno, adresa/sídlo, IČO)
    3. stručný opis predmetu plnenia referencie/projektu/zmluvy tak, aby verejný obstarávateľ vedel vyhodnotiť splnenie určených minimálnych požiadaviek na odbornú prax a skúsenosti v danej oblasti každého kľúčového experta,
    4. pozícia/pracovné zaradenie kľúčového experta na plnení referencie/projektu/zmluvy
    5. opis činností kľúčového experta na projekte tak, aby verejný obstarávateľ vedel vyhodnotiť splnenie určených minimálnych požiadaviek na odbornú prax a skúsenosti každého kľúčového experta,
    6. obdobie [od (mesiac a rok) – do (mesiac a rok)], počas ktorého sa kľúčový expert podieľal na plnení referencie/projektu/zmluvy tak, aby verejný obstarávateľ vedel vyhodnotiť splnenie určených minimálnych požiadaviek na dĺžku odbornej praxe každého kľúčového experta.
11. vlastnoručný podpis kľúčového experta.
12. Uchádzač ďalej predloží kópiu príslušného platného potvrdenia požadovaného jednotlivo ku každému kľúčovému expertovi ak sa to vyžaduje. Platným potvrdením sa rozumie napr. certifikát. Verejný obstarávateľ na vysvetlenie uvádza, že v prípade preukázania splnenia podmienok účasti týkajúcich sa potvrdenia /certifikátu pre jednotlivých kľúčových expertov verejný obstarávateľ nebude akceptovať účasť na školení a požaduje predloženie riadneho a vydaného potvrdenia/certifikátu v zmysle podmienok konkrétneho výrobcu alebo akreditačnej a certifikačnej autority (vo väčšine prípadov úspešne absolvovanými záverečnými testami po absolvovaní školení), pokiaľ sa vydanie certifikátu v zmysle podmienok konkrétnej akreditačnej a certifikačnej autority nepostačuje účasť na školení.
13. Uchádzač vyššie uvedeným spôsobom preukáže splnenie nasledovných minimálnych požiadaviek na kľúčových expertov č. 1 až 10:
    1. Kľúčový expert č. 1 Garant pre oblasť sieťovej infraštruktúry

- minimálne 3-ročné skúsenosti v oblasti sieťovej infraštruktúry; túto podmienku uchádzač preukáže prostredníctvom profesijného životopisu alebo ekvivalentným dokladom,

- minimálne 3 profesionálne praktické skúsenosti v oblasti sieťovej infraštruktúry; túto podmienku uchádzač preukáže prostredníctvom profesijného životopisu alebo ekvivalentným dokladom,

- platný certifikát pre oblasť sieťovej infraštruktúry, napr. CCIE Routing and Switching alebo ekvivalent daného certifikátu od inej akreditovanej autority; túto podmienku uchádzač preukáže prostredníctvom kópie certifikátu.

* 1. Kľúčový expert č. 2 Garant pre oblasť sieťovej infraštruktúry

- minimálne 3-ročné skúsenosti v oblasti sieťovej infraštruktúry; túto podmienku uchádzač preukáže prostredníctvom profesijného životopisu alebo ekvivalentným dokladom,

- minimálne 3 profesionálne praktické skúsenosti v oblasti sieťovej infraštruktúry; túto podmienku uchádzač preukáže prostredníctvom profesijného životopisu alebo ekvivalentným dokladom,

- platný certifikát pre oblasť sieťovej infraštruktúry, napr. CCIE Routing and Switching alebo ekvivalent daného certifikátu od inej akreditovanej autority; túto podmienku uchádzač preukáže prostredníctvom kópie certifikátu.

Minimálne dvaja garanti pre oblasť sieťovej bezpečnosti:

4.3 Kľúčový expert č. 3 Garant pre oblasť sieťovej bezpečnosti

- minimálne 3-ročné skúsenosti v oblasti sieťovej bezpečnosti; túto podmienku uchádzač preukáže prostredníctvom profesijného životopisu alebo ekvivalentným dokladom,

- minimálne 3 profesionálne praktické skúsenosti v oblasti sieťovej bezpečnosti; túto podmienku uchádzač preukáže prostredníctvom profesijného životopisu alebo ekvivalentným dokladom,

- platný certifikát CCIE Security alebo ekvivalent daného certifikátu od inej akreditovanej autority; túto podmienku uchádzač preukáže prostredníctvom kópie certifikátu.

4.4 Kľúčový expert č. 4 Garant pre oblasť sieťovej bezpečnosti

- minimálne 3-ročné skúsenosti v oblasti sieťovej bezpečnosti; túto podmienku uchádzač preukáže prostredníctvom profesijného životopisu alebo ekvivalentným dokladom,

- minimálne 3 profesionálne praktické skúsenosti v oblasti sieťovej bezpečnosti; túto podmienku uchádzač preukáže prostredníctvom profesijného životopisu alebo ekvivalentným dokladom,

- platný certifikát CCIE Security alebo ekvivalent daného certifikátu od inej akreditovanej autority; túto podmienku uchádzač preukáže prostredníctvom kópie certifikátu.

4.5Kľúčový expert č. 5 Garant pre oblasť pre oblasť ITSM procesy

- minimálne 3-ročné skúsenosti v oblasti ITSM procesov; túto podmienku uchádzač preukáže prostredníctvom profesijného životopisu alebo ekvivalentným dokladom,

- minimálne 3 profesionálne praktické skúsenosti v oblasti pre oblasť ITSM procesov; túto podmienku uchádzač preukáže prostredníctvom profesijného životopisu alebo ekvivalentným dokladom,

- platný certifikát pre oblasť ITSM procesov; napr. ITIL Expert Certificate in IT Service Management alebo ekvivalent daného certifikátu od inej akreditovanej autority; túto podmienku uchádzač preukáže prostredníctvom kópie certifikátu.

4.6 Kľúčový expert č. 6 Garant pre oblasť pre oblasť projektového riadenia

- minimálne 3-ročné skúsenosti v oblasti projektového riadenia; túto podmienku uchádzač preukáže prostredníctvom profesijného životopisu alebo ekvivalentným dokladom,

- minimálne 3 profesionálne praktické skúsenosti v oblasti projektového riadenia; túto podmienku uchádzač preukáže prostredníctvom profesijného životopisu alebo ekvivalentným dokladom,

- platný certifikát pre oblasť projektového riadenia; napr. PRINCE2, alebo ekvivalent daného certifikátu od inej akreditovanej autority; túto podmienku uchádzač preukáže prostredníctvom kópie certifikátu.

4.7 Kľúčový expert č. 7 Garant pre oblasť informačnej bezpečnosti

- minimálne 3-ročné skúsenosti v oblasti informačnej bezpečnosti; túto podmienku uchádzač preukáže prostredníctvom profesijného životopisu alebo ekvivalentným dokladom,

- minimálne 3 profesionálne praktické skúsenosti v oblasti informačnej bezpečnosti; túto podmienku uchádzač preukáže prostredníctvom profesijného životopisu alebo ekvivalentným dokladom,

- platný certifikát CISA Certified Information Systems Auditor alebo ekvivalent daného certifikátu od inej akreditovanej autority; túto podmienku uchádzač preukáže prostredníctvom kópie certifikátu

4.8 Kľúčový expert č. 8 Garant pre oblasť telekomunikačnej technológie

- minimálne 3-ročné skúsenosti v oblasti telekomunikačnej technológie; túto podmienku uchádzač preukáže prostredníctvom profesijného životopisu alebo ekvivalentným dokladom,

- minimálne 3 profesionálne praktické skúsenosti v oblasti telekomunikačnej technológie; túto podmienku uchádzač preukáže prostredníctvom profesijného životopisu alebo ekvivalentným dokladom,

- platný certifikát certifikát CCNP Voice, prípadne ekvivalent tohto certifikátu od inej akreditovanej autority; túto podmienku uchádzač preukáže prostredníctvom kópie certifikátu

Minimálne dvaja garanti pre oblasť video technológie:

4.9 Kľúčový expert č. 9 Garant pre oblasť video technológie

- minimálne 3-ročné skúsenosti v oblasti video technológie; túto podmienku uchádzač preukáže prostredníctvom profesijného životopisu alebo ekvivalentným dokladom,

- minimálne 3 profesionálne praktické skúsenosti v oblasti video technológie; túto podmienku uchádzač preukáže prostredníctvom profesijného životopisu alebo ekvivalentným dokladom,

- platný certifikát CCNA Video, prípadne ekvivalent tohto certifikátu od inej akreditovanej autority; túto podmienku uchádzač preukáže prostredníctvom kópie certifikátu

4.10 Kľúčový expert č. 10 Garant pre oblasť video technológie

- minimálne 3-ročné skúsenosti v oblasti video technológie; túto podmienku uchádzač preukáže prostredníctvom profesijného životopisu alebo ekvivalentným dokladom,

- minimálne 3 profesionálne praktické skúsenosti v oblasti video technológie; túto podmienku uchádzač preukáže prostredníctvom profesijného životopisu alebo ekvivalentným dokladom,

- platný certifikát CCNA Video, prípadne ekvivalent tohto certifikátu od inej akreditovanej autority; túto podmienku uchádzač preukáže prostredníctvom kópie certifikátu

Uchádzač môže na preukázanie technickej alebo odbornej spôsobilosti využiť technické alebo odborné kapacity inej osoby, bez ohľadu na ich právny vzťah v čase podania ponuky. V takom prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s osobou, ktorej technickými alebo odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti, musí preukázať splnenie podmienky účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona; oprávnenie poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g) zákona, uchádzač môže využiť kapacity inej osoby len, ak táto bude reálne vykonávať služby, na ktoré sa kapacity využívajú.

V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa technickej alebo odbornej spôsobilosti za všetkých členov skupiny spoločne.

Pri prepočte inej meny na menu euro sa použije kurz Európskej centrálnej banky platný v deň odoslania tohto oznámenia o vyhlásení verejného obstarávania na uverejnenie v Úradnom vestníku EÚ.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 34, § 35 zákona musí byť zrejmé splnenie minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

Uchádzač môže predbežne nahradiť doklady preukazujúce splnenie podmienok účasti Jednotným európskym dokumentom pre obstarávanie (JED) podľa § 39 zákona, spĺňajúcim náležitosti podľa § 39 ods. 2 zákona, pričom ak uchádzač preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby/osôb, JED predloží za svoju osobu a za každú z osôb, ktorých zdroje a/alebo kapacity využíva.

V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží JED s požadovanými informáciami za každého člena skupiny dodávateľov.

Formulár JED je súčasťou súťažných podkladov ako ich príloha č. 5.

(odporúčaný vzor)

Zoznam osôb určených na plnenie zmluvy - kľúčový experti

|  |  |  |
| --- | --- | --- |
| Služby štandardnej podpory, údržby a servisných služieb pre sieťovú infraštruktúru IKT Ministerstva vnútra Slovenskej republiky | | |
| meno a priezvisko príslušnej osoby | pozícia v tíme | vzťah osoby k uchádzačovi  (zamestnanec / iná osoba v zmysle § 34 ods. 3 zákona o verejnom obstarávaní |
|  | Kľúčový expert č. 1  Garant pre oblasť sieťovej infraštruktúry |  |
|  | Kľúčový expert č. 2  Garant pre oblasť sieťovej infraštruktúry |  |
|  | Kľúčový expert č. 3  Garant pre oblasť sieťovej bezpečnosti |  |
|  | Kľúčový expert č. 4  Garant pre oblasť sieťovej bezpečnosti |  |
|  | Kľúčový expert č. 5  Garant pre oblasť pre oblasť ITSM procesy |  |
|  | Kľúčový expert č. 6  Garant pre oblasť pre oblasť projektového riadenia |  |
|  | Kľúčový expert č. 7  Garant pre oblasť informačnej bezpečnosti |  |
|  | Kľúčový expert č. 8 Garant pre oblasť telekomunikačnej technológie |  |
|  | Kľúčový expert č. 9  Garant pre oblasť video technológie |  |
|  | Kľúčový expert č. 10  Garant pre oblasť video technológie |  |

(doplniť zoznam podľa potreby)

V ..................., dňa...................

.............................................................

podpis oprávnenej osoby uchádzača